LIETUVOS RESPUBLIKOS APLINKOS MINISTRAS

ĮSAKYMAS

DĖL VILKŲ MEDŽIOJIMO 2020–2021 METŲ MEDŽIOKLĖS SEZONO METU NUTRAUKIMO

2021 m. kovo 9 d. Nr. D1-140

Vilnius

Atsižvelgdamas į Medžioklės Lietuvos Respublikos teritorijoje taisyklių, patvirtintų Lietuvos Respublikos aplinkos ministro 2000 m. birželio 27 d. įsakymu Nr. 258 „Dėl Medžioklės Lietuvos Respublikos teritorijoje taisyklių patvirtinimo“, 15.2.6 papunktį, Vilko (Canis lupus) apsaugos plano, patvirtinto Lietuvos Respublikos aplinkos ministro 2014 m. rugpjūčio 28 d. įsakymu Nr. D1-699 „Dėl Vilko (Canis lupus) apsaugos plano patvirtinimo“, 37 ir 39 punktus ir į tai, kad, pateiktais duomenimis apie vilkų sumedžiojimą per 2020-2021 metų medžioklės sezoną, Lietuvos Respublikos aplinkos ministro 2020 m. spalio 14 d. įsakymu Nr. D1-629 „Dėl vilkų sumedžiojimo per 2020–2021 metų medžioklės sezoną limito patvirtinimo“ nustatytas vilkų sumedžiojimo limitas yra išnaudotas,

n u s t a t a u, kad vilkų medžiojimas Lietuvos Respublikos teritorijoje 2020–2021 metų medžioklės sezono metu nutraukiamas.

Aplinkos ministras	Simonas Gentvilas